บ้านเลขที่ 40/137 พฤกษาทาวน์เพชรเกษม 81 หนองแขม หนองแขม กรุงเทพฯ ภายใต้บริษัท พฤกษา เรียลเอสเตท จำกัด (มหาชน) ซื้อบ้านปี พ.ศ. 2557 เป็นบ้านทาวน์โฮมหลังริม ซึ่งปรากฏความชำรุดบกพร่องเป็นที่ประจักษ์ จนอาจเป็นอันตรายต่อชีวิต ร่างกาย และทรัพย์สิน ของผู้อยู่อาศัย มีความเสียหายแตกร้าวทั่วทั้งหลัง (รอยร้าวแนวตรง แนวดิ่ง แนวเฉียง ฯลฯ) พื้นทรุดตัว แผ่นพื้นเปิดกระดกขึ้น ประตูบ้านและประตูด้านข้างเปิดไม่ได้ ประตูตก มองจากภายนอกเห็นได้อย่างชัดเจนว่าบ้านเอียงขวา มีอาการทรุดตัวจากโครงสร้าง
		โดยในระหว่างเดือนสิงหาคม ถึงเดือนกันยายน 2565 บริษัท พฤกษา เรียลเอสเตท จำกัด (มหาชน) ได้เข้าดำเนินการตรวจสอบเบื้องต้นแล้ว (เจ้าหน้าที่โฟร์แมนเข้าตรวจสอบแจ้งว่าไม่อันตราย) แต่ผู้ร้องขอยังคงเกิดความวิตกกังวลและหวาดกลัวเป็นอย่างมาก เนื่องจากความชำรุดบกพร่องดังกล่าวปรากฏอย่างชัดแจ้ง ได้ทำหนังสือขอให้บริษัท พฤกษา เรียลเอสเตท จำกัด (มหาชน) เมื่อวันที่ 19 ตุลาคม 2565 และ 7 พฤศจิกายน 2565 อีกทั้งได้ติดต่อไปยัง บริษัท พฤกษา เรียลเอสเตท จำกัด (มหาชน) อยู่ตลอดผ่านหลายช่องทาง เช่น Call center /Facebook Page/Pantip เพื่อร้องขอให้บริษัท พฤกษา เรียลเอสเตท จำกัด (มหาชน)แจ้งผลการตรวจสอบความชำรุดบกพร่องของบ้าน และแผนการดำเนินการแก้ไขอย่างเป็นรูปธรรมให้ผู้ร้องขอทราบ ซึ่งผู้ร้องขอจะต้องดำเนินการตามสิทธิเรียกร้องทุกทางเพื่อป้องกันภยันตรายที่อาจเกิดขึ้นกับชีวิต ร่างกาย และทรัพย์สินของผู้พักอาศัยต่อไป
แต่ทางบริษัท พฤกษา เรียลเอสเตท จำกัด (มหาชน) ไม่ตอบสนองการดูแลซ่อมแซมแก้ไขแต่อย่างไรเลย เพิกเฉยต่อการติดต่อเข้าไปสอบถามในทุกครั้ง 
		ผู้ร้องขอได้ติดต่อขอความช่วยเหลือไปยัง สำนักงานเขตหนองแขม โดยฝ่ายโยธาได้เข้าตรวจสอบบ้านพักที่ชำรุดบกพร่องดังกล่าว และได้ทำหนังสือแจ้งข้อมูลสรุปใจความว่า บ้านมีสภาพที่เป็นภยันอันตรายต่อการใช้ชีวิตและขอห้ามใช้อาคารเพื่อความปลอดภัย นอกจากนี้ได้ติดต่อไปยังวิศวกรรมสถานแห่งประเทศไทย อาจารย์สมเกียรติ ชูแสงสุข วุฒิวิศวกร ได้เข้าตรวจสอบบ้าน 11 พฤศจิกายน 2565 พบว่ามีความชำรุดบกพร่องเป็นที่ประจักษ์แต่ไม่สามารถทำหนังสือแจ้งความชำรุดบกพร่องให้ได้ เนื่องจากแจ้งว่าเป็นข้อพาท ให้ติดต่อคนใหญ่คนโต เช่น ส.ส. ให้มาช่วยเหลือ 
ข้าพเจ้านางสาวรวีวรรณ สมพามา เจ้าของบ้านดังกล่าว โทร 0880159466 ขอติดต่อมายังเพื่อนชัชชาติ เพื่อความช่วยเหลือให้ประสานไปยังหน่วยงานที่สามารถดูแลช่วยเหลือแก้ไขปัญหาเรื่องนี้ 
1.ขอเรียกร้องความเป็นธรรม กรณีผู้ประกอบการสร้างบ้านไม่ได้มาตรฐาน โครงสร้างเสียหายไม่สามารถอยู่อาศัยได้ เนื่องจากเป็นอันตราย ทำให้ข้าพเจ้าต้องเสียเงินค่าซื้อบ้าน ผ่อนบ้าน แต่ไม่สามารถอยู่อาศัยได้ ทั้งที่บ้านมีอายุเพียง 8 ปี 
2.ขอเรียกร้องให้บริษัท พฤกษา เรียลเอสเตท จำกัด (มหาชน) ซื้อบ้านของข้าพเจ้าคืน หรือดำเนินการซ่อมแซมแก้ปัญหาที่เกิดขึ้น โดยสามารถแก้ไขให้สภาพปกติ 100%  สามารถอยู่อาศัยได้อย่างปลอดภัย 

ข้าพเจ้าใช้ชีวิตอยู่กับมารดา และหลานทารก ซึ่งตอนนี้ได้ย้ายมารยาวัยชรา และทารกออกไปอยู่ที่อื่นเพื่อความปลอดภัย แต่ตัวข้าพเจ้าเองยังต้องอาศัยอยู่ที่นี่ด้วยความกลัวในทุกวัน เนื่องจากไม่มีเงินไปเช่าบ้านอยู่ อีกทั้งยังต้องผ่อนบ้านอยู่ทุกๆ เดือนราคาเต็ม ในขณะที่นอน ในบางคืนเศษปูนก็หลุดร่อนตกลงมาที่พื้นอยู่บ่อยๆ ต้องนอนอย่างหวาดกลัวและข่มตาหลับในแต่ละวัน 

ขอให้หน่วยงานที่เกี่ยวข้องรับเรื่องและดูแลบ้านของข้าพเจ้าให้ด้วยนะคะ